มีตุ่มนูนเป็นแผลเป็นขึ้นที่เเขนมีอยู่4-5ตุ่มไม่มีอาการคันถ้าแกะก็จะมีเลือดออกและตุ่มใหญ่ขึ้นตุ่มเป็นสีน้ำตาลค่ะ ขึ้นบริเวณรอยสักแบบนี้คือตุ่มอะไรคะ จะเป็นมะเร็งผิวหนังไหมคะ กังวลค่ะ 
สวัสดีค่ะ แพทย์ไม่สามารถดูรูปที่แนบมาได้อาการมีตุ่มนูนเหมือนแผลเป็นที่บริเวณแขน ไม่คัน ไปแกะมีเลือดออก อาจจะเป็นรอยแผลเป็นนูนตามหลังการเกิดบาดแผลจากสาเหตุใดๆ เป็นตุ่มนูนจากการอักเสบหรือการติดเชื้อที่ผิวหนัง ไม่ว่าจะเป็นเชื้อรา เชื้อแบคทีเรีย หรือถ้าขึ้นบริเวณรอยสักอาจเป็นการติดเชื้อเรื้อรังจากเม็ดสีที่ใช้สัก ส่วนเื่องมะเร็งผิวหนังถ้าอายุน้อย เป็นผิวที่ไม่ได้ผ่านการโดนแดดมากๆมานาน โอกาสเกิดได้น้อยเบื้องต้นไม่ควรไปแกะเกาบริเวณที่เป็นค่ะ ใช้น้ำเปล่าสะอาดล้างเบาๆภายนอก ทาครีมบำรุงให้ความชุ่มชื้นได้ ถ้าไปแกะเกาอาจเกิดแผล เกิดการติดเชื้อ ยากต่อการวินิจฉัยโรคที่เป็นต้นกำเนิดได้เช่นกันและถ้ายังมีตุ่มนูนดังกล่าวต่อเนื่อง มีเลือดไหลจากตุ่ม เจ็บ คัน หรือตุ่มโตเร็ว ควรไปพบแพทย์